จุกแน่นหน้าออก หายใจลำบาก มึนหัวตลอดเวลา เหนื่อยง่าย เรอบ่อย เกิดจากอะไร ครับ มีวิธีแก้อย่างไรบ้างครับ
สวัสดีค่ะ อาการจุกแน่นอก หายใจลำบาก มึนศีรษะ เรอบ่อยๆ อาจจะเกิดจาก การมีกรดไหลย้อน มีกระเพาะอาหารอักเสบ แผลในกระเพาะอาหารหรือลำไส้เล็กส่วนต้น การมีลำไส้ติดเชื้อเฉียบพลันหากเรอบ่อยๆ จุกแน่นหน้าอกแบบแสบร้อนกลางอกแล้ว อาจจะนึกถึงภาวะกรดไหลย้อนได้มากที่สุดกรดไหลย้อนคือภาวะที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก การรักษาคือการรับประทานยาลดกรดภายใต้การดูแลของแพทย์ และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นเบื้องต้นลองปรับพฤติกรรม ร่วมกับงดสูบบุหรี่ งดดื่มแอลกฮอล์ สังเกตอาการ ถ้าอาการยังเป็นมาก จนทำให้กินได้น้อย คลื่นไส้ อ่อนเพลียเยอะ หรือจุกแน่นอกมาก ควรไปพบแพทย์เพื่อตรวจเพิ่มเติมต่อไป